ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԱՐԶՊԵՏԱՐԱՆՆԵՐԻՆ ՀԱՄԱՅՆՔՆԵՐԻ ՀԵՏ ԿՆՔՎԱԾ ՍՈՒԲՎԵՆՑԻԱՅԻ ՏՐԱՄԱԴՐՄԱՆ ՄԱՍԻՆ ՊԱՅՄԱՆԱԳՐԵՐՈՒՄ ԻՆՉՊԵՍ ՆԱԵՎ ՀԱՄԱՊԱՏԱՍԽԱՆ ՇԻՆԱՐԱՐԱԿԱՆ ԱՇԽԱՏԱՆՔՆԵՐԻ ԿԱՏԱՐՄԱՆ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՀԱՅԱԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. **Անհրաժեշտությունը**

Նախագծի ընդունումը պայմանավորված է ՀՀ կառավարության 2006 թվականի նոյեմբերի 16-ի «ՀՀ պետական բյուջեից համայնքներին սուբվենցիաների տրամադրման կարգը հաստատելու մասին» թիվ 1708-Ն որոշման 1-ին կետի 2-րդ ենթակետով սահմանված կարգի դրույթների համաձայն` Հայաստանի Հանրապետության համայնքներից ստացված տնտեսական և սոցիալական ենթակառուցվածքների զարգացմանն ուղղված ծրագրերի արդյունավետ իրականացման ապահովման անհրաժեշտությամբ:

1. **Ընթացիկ իրավիճակը և խնդիրները**

ՀՀ համայնքների տնտեսական և սոցիալական ենթակառուցվածքների զարգացման նպատակով ՀՀ կառավարությունը 2018 թվականից նախաձեռնել է համայնքներին սուբվենցիաների տրամադրման գործընթացը:

ՀՀ կառավարության 2006 թվականի նոյեմբերի 16-ի «ՀՀ պետական բյուջեից համայնքներին սուբվենցիաների տրամադրման կարգը հաստատելու մասին» թիվ 1708-Ն որոշման 1-ին կետի 2-րդ ենթակետով սահմանված կարգի դրույթների համաձայն` 2020 թվականին սուբվենցիաներ ստանալու համար ծրագրային հայտերի գնահատման միջգերատեսչական հանձնաժողովի կայացած նիստերի ընթացքում քննարկվել և հանձնաժողովի կողմից հավանության են արժանացել 700 սուբվենցիոն ծրագիր, իսկ 2021-ին՝ 678 ծրագիր: Նշված ծրագրային հայտերը հիմնականում ուղղված են համայնքներում կապիտալ ներդրումներին` մասնավորապես. համայնքներում փողոցների, այգիների, պուրակների, խաղահրապարակների բարեկարգմանը, համայնքային շենքերի, մշակութային տների, մանկապարտեզների, հանդիսությունների սրահների կառուցմանն ու նորոգմանը, խմելու, կոյուղու, ոռոգման ջրագծերի կառուցմանն ու նորոգմանը և գիշերային լուսավորության անցկացմանը, բնակավայրերի գազաֆիկացմանը, բազմաբնակարան շենքերի ընդհանուր բաժնային սեփականության գույքի նորոգմանը՝ էներգախնայող միջոցառումների կիրառմամբ:

ՀՀ համայնքների ենթակառուցվածքների զարգացմանն ուղղված սուբվենցիայի ծրագրի շրջանակներում ՀՀ վարչապետի որոշմամբ ստեղծված սուբվենցիայի հայտերի գնահատման միջգերատեսչական հանձնաժողովի կայացած թվով 8 նիստերում քննարկվել է 377 սուբվենցիայի ամբողջական փաթեթ՝ 76,801 մլրդ դրամ ընդհանուր արժեքով։

Քննարկման արդյունքներով հավանության են արժանացել, այդ թվում՝ պայմանով (որ շահագրգիռ գերատեսչություններից հայտերի վերաբերյալ ստացված դիտողությունների հիման վրա նախագծերը կլրամշակվեն մինչև համապատասխան մրցույթներ հայտարարելը)՝ 363 –ը, որոնց ընդհանուր արժեքը՝ 74,694 մլրդ դրամ է, այդ թվում՝

- ՀՀ պետական բյուջեի համաֆինանսավորումը՝ 39,806 մլրդ․ դրամ

- ՀՀ համայնքների համաֆինանսավորումը՝ 33,231 մլրդ դրամ

- Այլ ներդրողների համաֆինանսավորումը՝ 1,324 մլրդ դրամ։

 Ընդ որում, հաստատված 363 ծրագրիվ միայն 60 ծրագիրն է հանձնաժժողովի կողմից դրական հաստատվել, իսկ 303-ը՝ դրական պայմանով։

 Հաշվի առնելով, որ հիմնականում սուբվենցիայի հայտերը հաստատվել են պայմանով, ուստի բավականին ժամանակ է պահանջվել նախագծերի փոփոխության, դրանց փորձաքննությունների, այդ թվում համալիր փորձաքննությունների ստացման, քանի որ ծրագրերը մեծածավալ են և մեկ սուբվենցիայի ծրագրով նախատեսված է 6, 10 և ավել բնակավայրերում շինարարական աշխատանքներ կատարելուն։

 Առկա են ծրագրեր, որոնց համար հայտարարված մրցույթներում մասնակից չի եղել, և մրցույթերը հայտարարվել են մի քանի անգամ։

 Միաժամանակ 2021 թվականին հաստատված ծրագրերից նույնպես չեն ավարտվել՝ նախագծային շտկումների, շինարարական աշխատանքների որակի պահպանման ու շտկման և եղանակային ոչ բարենպաստ պայմանների պատճառով, հաշվի առնելով, որ դեռևս մինչև 2022 թվականի մայիսի կեսերը ՀՀ բնակավայրերում ձյուն էր, ինչպես նաև հաշվի առնելով ՀՀ 4 մարզերում պատերազմական իրավիճակները։

 Այդ իսկ պատճառով մի շարք ծրագրեր դեռևս չեն ավարտվել։

Միաժամանակ հարկ է նշել, որ մեծ ազդեցություն է ունեցել համայնքների խոշորացման և տեղական ինքնակառավարման մարմինների ընտրությունների գործընթացը, այդ թվում նաև՝ մի շարք ծրագրերի դեպքում ավարտված ծրագրերի ընդունման ու պայմանագրերի կնքման մասով, ուստի **հստակ ծրագրերի ցանկն ու վճարման ենթակա գումարները հնարավոր չէ ներկայացնել**, քանի որ նույնիսկ ՀՀ պետական բյուջեից հատկացված ավարտված ծրագրերի գումարներն այս պահին հնարավոր չէ իմանալ որքան չափով հնարավոր կլինի փոխանցել համայնքներին մինչև տարվա վերջ, հաշվի առնելով միավորված համայնքների ավագանիների ու աշխատակազմերի ձևավորման ընթացքը, կատարված աշխատանքների կատարողկան ակտերի, հանձնման-ընդունման արձանագրությունների, ավարտական ակտերի ու սուբվենցիոն պայամանագրերի կնքման մասով։

 **3.Կարգավորման նպատակը**

Հաշվի առնելով, ծավալուն սուբվենցիոն հայտերի առկայությունը՝ մեկ հայտում ընդգրվկբած 6-10 և ավել բնակավայրերի համար, համայնքների խոշորացման ու ՏԻՄ ընտրություններով պայմանավորված, պատերազմյան իրավիճակի և նաև եղանակային ոչ բարենպաստ պայմանների դեպքում հնարավոր չի եղել մի շարք սուբվենցիոն ծրագրերի շրջանակներում կատարել նախատեսված աշխատանքները՝ նախատեսված ժամկետներում, առաջարկվում է Վարչապետի 19․03․2019թ N 278-Ա որոշմամբ ստեղծված միջգերատեսչական հանձնաժողովի կողմից 2021 և 2022 թվականներին հավանության արժանացած, սակայն դեռևս չավարտված սուբվենցիոն ծրագրերի իրականացումը թույլատրել տեղափոխել 2023 թվական և թույլատրել համապատասխան շինարարական աշխատանքների, դրանց կատարման նկատմամբ տեխնիկական և հեղինակային հսկողության ծառայությունների գնման պայմանագրերում կատարել փոփոխություններ՝ պայմանագրերի գործողության ժամկետ սահմանելով մինչև 2023 թվականի նոյեմբերի 1-ը։

**4.Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից:

**5.Ակնկալվող արդյունքը**

ՀՀ համայնքների տնտեսական, սոցիալական և ինժեներական ենթակառուցվածքների զարգացման ապահովում:

**6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունմամբ Հայաստանի Հանրապետության պետական բյուջեի լրացուցիչ նվազեցում չի առաջանում:

**7. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

**8. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

 Որոշման նախագիծը բխում է «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 6․6, 2-րդ ենթակետ և կետ 3.2, 3-րդ պարբերության 1-ին ենթակետ/ ռազմավարական փաստաթղթերի դրույթներից:

Մասնավորապես․ սուբվենցիոն ծրագրերի իրականացումը նպատակաուղղված է հանրապետության բոլոր բնակավայրերում համաչափ և կայուն զարգացման ապահովմանը, բնակչության բարեկեցության բարելավմանը, բնակավայրերն ավելի հարմարավետ ապրելու և գործելու կենսամիջավայր դարձնելուն, ինչպես նաև գործարարության և ներդրումների համար բարենպաստ միջավայր ստեղծելուն։ Միաժամանակ Հայաստանի վերափոխման ռազմավարության 9․2․2 և 9․2․3 գործողությունների համաձայն՝ նպաստում է ֆիզիկական ենթակառուցվածքների մեջ կապիտալ ներդրումների իրականացմանը և ՀՀ մարզերում հարմարավետ ու գրավիչ պայմանների ապահովմանը։